CELEX: C2007/170/06
Language: fi
Date: 2007-07-21 00:00:00
Title: Asia C-254/05: Yhteisöjen tuomioistuimen tuomio (neljäs jaosto) 7.6.2007 — Euroopan yhteisöjen komissio v. Belgian kuningaskunta (Jäsenyysvelvoitteiden noudattamatta jättäminen — EY 28 ja EY 30 artikla — Tuonnin määrälliset rajoitukset — Vaikutukseltaan vastaavat toimenpiteet — Pisteilmaisimilla toimivat automaattiset palonhavaitsemisjärjestelmät — Vaatimus yhdenmukaisuudesta kansallisen standardin kanssa — Kansallinen hyväksymismenettely)

21.7.2007   
            
            
               FI
            
            
               Euroopan unionin virallinen lehti
            
            
               C 170/4
            
         Yhteisöjen tuomioistuimen tuomio (neljäs jaosto) 7.6.2007 — Euroopan yhteisöjen komissio v. Belgian kuningaskunta
   (Asia C-254/05) (1)
   
   (Jäsenyysvelvoitteiden noudattamatta jättäminen - EY 28 ja EY 30 artikla - Tuonnin määrälliset rajoitukset - Vaikutukseltaan vastaavat toimenpiteet - Pisteilmaisimilla toimivat automaattiset palonhavaitsemisjärjestelmät - Vaatimus yhdenmukaisuudesta kansallisen standardin kanssa - Kansallinen hyväksymismenettely)
   (2007/C 170/06)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamies: B. Stromsky)
   
      Vastaaja: Belgian kuningaskunta (asiamies: M. Wimmer)
   Oikeudenkäynnin kohde
   Jäsenyysvelvoitteiden noudattamatta jättäminen — EY 28 artiklan rikkominen — Kansallinen lainsäädäntö, jossa edellytetään, että laillisesti toisessa jäsenvaltiossa valmistettujen tai kaupan pidettyjen, pisteilmaisimilla toimivien automaattisten palonhavaitsemisjärjestelmien, joissa ei ole CE-merkintää, on oltava yhdenmukaisia kansallisen standardin kanssa, ja niille on hankittava tyyppihyväksyntä, minkä yhteydessä niihin kohdistetaan toisessa jäsenvaltiossa jo suoritettuja testejä ja tarkastuksia
   Tuomiolauselma
   
               1)
            
            
               Belgian kuningaskunta ei ole noudattanut EY 28 artiklan mukaisia velvoitteitaan, koska se on edellyttänyt laillisesti toisessa jäsenvaltiossa valmistettujen tai kaupan pidettyjen, pisteilmaisimilla toimivien automaattisten palonhavaitsemisjärjestelmien, joissa ei ole CE-merkintää, osalta, että
               
                           —
                        
                        
                           ne ovat yhdenmukaisia yleisten pisteilmaisimilla toimivien automaattisten palonhavaitsemisjärjestelmien suunnittelusta syyskuussa 1986 annetun belgialaisen standardin NBN S21-100, sellaisena kuin se on muutettuna elokuussa 1996 tehdyllä täydennyksellä nro 2, kanssa
                        
                     
                           —
                        
                        
                           niille hankitaan tyyppihyväksyntä, jonka myöntää BOSEC-niminen järjestö (Belgian Organisation for Security Certification), missä on kyse entistä vakavammasta rajoituksesta kyseisestä hyväksynnästä aiheutuvien kohtuuttomien kustannusten vuoksi, ja
                        
                     
                           —
                        
                        
                           niihin kohdistetaan testejä ja tarkastuksia kyseisen tyyppihyväksynnän myöntämisen yhteydessä, mikä johtaa siihen, että toisessa jäsenvaltiossa toisten menettelyiden mukaisesti jo suoritetut valvontatoimet suoritetaan toiseen kertaan.
                        
                     
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
      (1)  EUVL C 205, 20.8.2005.